tartuNLP/wikipedia-smugri-20251201 huggingface dataset:
Thermotoga

Thermotoga on perekond termofiilseid anaeroobseid baktereid hõimkonnast "Thermotogae", mida ümbritseb valguline tupetaoline välismembraan ehk tooga.
Sellesse perekonda kuuluvaid baktereid on eraldatud peamiselt kontinentaalsetest väävlirikastest kuumaveeallikatest. Nad kääritavad suhkruid atsetaadi moodustamisega ja kasutavad elektronide aktseptorina väävlit ja prootoneid. Protsessi käigus tekkiv vesinik on neile toksiline ja väävli juuresolekul moodustavad nad sellest vesiniksulfiidi (H2S).
Nende optimaalne kasvutemperatuur on umbes 80 °C ja maksimaalne 90 °C.
Tüüpliik on "Thermotoga maritima", mida kirjeldati esmakordselt 1986. aastal ja mille genoom sekveneeriti 1999. aastal. Selgus, et genoomis esineb mitmeid arhedele (eriti "Pyrococcus horikoshii"'le) iseloomulikke geene ja seega oletati horisontaalset geeniülekannet.
Neil on palju erinevaid glükosiidide hüdrolaase (näiteks tsellulaase, ksülanaase jt) kodeerivaid geene. Et tegu on termofiilsete bakteritega, siis vastavatel termostabiilsetel ehk kõrgeid temperatuure taluvatel valkudel võib esineda biotehnoloogilisi rakendusviise.
Maadlus 2012. aasta suveolümpiamängudel

Maadlus 2012. aasta suveolümpiamängudel Londonis toimus 5.–12. augustini ja võistluspaigaks oli ExCeL Exhibition Centre, kus jagati välja 18 komplekti medaleid. Mehed võistlesid nii vaba-, kui Kreeka-Rooma maadluses, kuid naised osalesid ainult vabamaadluses.
Võistlusalad.
Mehed.
Vabamaadlus
Kreeka-Rooma maadlus
Naised.
Vabamaadlus
Tulemused.
Mehed.
Vabamaadlus.
Kuni 55 kg.
1. koht: Džamal Otarsultanov 
2. koht: Vladimer Khintšegašvili 
3. koht: Yang Kyong-il 
3. koht: Shinichi Yumoto 
Kuni 60 kg.
1. koht: Toğrul Əsgərov 
2. koht: Besik Kuduhov 
3. koht: Coleman Scott 
3. koht: Yogeshwar Dutt 
Kuni 66 kg.
1. koht: Tatsuhiro Yonemitsu 
2. koht: Sushil Kumar 
3. koht: Aķžùrek Taņatarov 
3. koht: Liván López 
Kuni 74 kg.
1. koht: Jordan Burroughs 
2. koht: Sadegh Goudarzi 
3. koht: Gábor Hatos 
3. koht: Denis Tsarguš 
Kuni 84 kg.
1. koht: Şərif Şərifov 
2. koht: Jaime Espinal 
3. koht: Dato Marsagišvili 
3. koht: Ehsan Lashgari 
Kuni 96 kg.
1. koht: Jake Varner 
2. koht: Valeri Andrijtsev 
3. koht: Giorgi Gogšelidze 
3. koht: Xetaq Qazyumov 
Kuni 120 kg.
1. koht: Artur Taimazov 
2. koht: Davit Modzmanašvili 
3. koht: Komeil Ghasemi 
3. koht: Biljal Mahov 
Kreeka-rooma maadlus.
Kuni 55 kg.
1. koht: Ḩamīd Sūrīān 
2. koht: Rovšan Bairamov 
3. koht: Péter Módos 
3. koht: Mingijan Semjonov 
Kuni 60 kg.
1. koht: Omid Noroozi 
2. koht: Revaz Lashkhi 
3. koht: Zaur Kuramagomedov 
3. koht: Ryutaro Matsumoto 
Kuni 66 kg.
1. koht: Kim Hyeon-Woo 
2. koht: Tamás Lőrincz 
3. koht: Steeve Guénot 
3. koht: Manouchehr Tskhadaia 
Kuni 74 kg.
1. koht: Roman Vlassov 
2. koht: Arsen Julfalakjan 
3. koht: Emin Mahmadov 
3. koht: Aleksandr Kasakevic 
Kuni 84 kg.
1. koht: Alan Huõgatõ 
2. koht: Karam Muḩammad Jābir Ibrāhīm 
3. koht: Damian Janikowski 
3. koht: Danjal Gadžijev 
Kuni 96 kg.
1. koht: Ghasem Gholamreza Rezaei 
2. koht: Rustam Totrov 
3. koht: Jimmy Lidberg 
3. koht: Artur Aleksanjan 
8. koht: Ardo Arusaar 
Kuni 120 kg.
1. koht: Mijaín López Núñez 
2. koht: Heiki Nabi 
3. koht: Johan Eurén 
3. koht: Rıza Kayaalp 
Naised.
Vabamaadlus.
Kuni 48 kg.
1. koht: Hitomi Obara 
2. koht: Mariya Stadnik 
3. koht: Clarissa Chun 
3. koht: Carol Huynh 
Kuni 55 kg.
1. koht: Saori Yoshida 
2. koht: Tonya Verbeek 
3. koht: Jackeline Rentería 
3. koht: Julia Ratkevitš 
Kuni 63 kg.
1. koht: Kaori Ichō 
2. koht: Jing Ruixue 
3. koht: Ljubov Volosovaa 
3. koht: Soronzonboldyn Battsetseg 
Kuni 72 kg.
1. koht: Natalja Vorobjova 
2. koht: Stanka Zlateva 
3. koht: Gužel Manjurjova 
3. koht: Maider Unda
Daniel Domscheit-Berg

Daniel Domscheit-Berg (sünninimi Daniel Berg, pseudonüüm Daniel Schmitt; sündinud 1978) on saksa informaatik ja internetiaktivist.
Ta oli 2010. aastani WikiLeaksi pressiesindaja. Detsembris 2010 asutas ta koos Herbert Snorrasoni ja veel mõne WikiLeaksi endise kaastöölisega OpenLeaksi. 
Maist 2012 on ta Saksamaa Piraadipartei liige.
Acidobacterium

Acidobacterium on atsidofiilsete bakterite perekond hõimkonnas "Acidobacteria", mida arvatakse looduses laialdaselt levinuks.
Perekonnas on kultiveeritav "Acidobacterium capsulatum", mis oli ühtlasi ka esimene sellest hõimkonnast avastatud liik.
Geneetiliselt sarnanevad "Acidobacterium" esindajatega klamüüdiad ja "Planctomyces".
Vibrio

Vibrio on gramnegatiivne fakultatiivsete anaeroobsete bakterite perekond.
On oksüdaaspositiivsed ja liiguvad polaarsete viburite abil. Kujult sirged või kõverdunud (komakujulised) pulkbakterid.
Tuntuimad esindajad on koolerat põhjustav "Vibrio cholerae" ja gastroenteriiti tekitav "Vibrio parahaemolyticus".
"Vibrio" perekonna esindajad põhjustavad sageli toidumürgistust, mida seostatakse sageli ka väheküpsetatud mereandidega.
Perekonnas on palju liike. Neist esimesed kirjeldati juba 1854. aastal ("V. anguillarum", "V. cholerae").
Vibrio owensii

Vibrio owensii on gramnegatiivne patogeenne bakter perekonnast "Vibrio", mis avastati 2010. aastal.
Bakteri nimi on tuletatud ladinakeelsest sõnast "vibrio", mis tähendab "värisev, vibreeriv" ja professor Leigh Owensi nimest, kes oli bakteri avastajate seas.
Rakud on pulgakujulised ja kergelt kaardunud ning mõõtmetelt 1,0 x 3,1 µm. Moodustavad kolooniaid, mis on kollakad, pealt siledad ja kujult ümmargused. Bakterirakkudel on vähemalt üks vibur.
Leitud on kaks tüve: DY05T, mis isoleeriti homaari "Panulirus ornatus" vastsest, ja 47666-1, mis isoleeriti kreveti "Penaeus monodon" vastsest. Mõlemad tüved leiti Queenslandist Austraalias.
Vibrionaceae

Vibrionaceae on sugukond gammaproteobakterite klassis.
Tuntumad perekonnad on "Photobacterium" ja "Vibrio". Sugukonda kuuluvad ka "Aliivibrio", "Allomonas", "Beneckea", "Enhydrobacter", "Listonella", "Lucibacterium" ja "Salinivibrio".
Maahoki 2012. aasta suveolümpiamängudel

Maahoki 2012. aasta suveolümpiamängudel Londonis toimus 29. juulist 11. augustini. Võisteldi meeste ja naiste arvestuses, seega oli mängus kaks komplekti medaleid. Osales võrdselt 12 võistkonda mõlemas arvestuses. Võistlused toimusid Riverbank Arenal.
Tulemused.
Mehed.
Eelmiste 2008. aasta Pekingi olümpiamängude kolm paremat meeskonda olid:
Naised.
Eelmiste 2008. aasta Pekingi olümpiamängude kolm paremat naiskonda olid:
Välislingid.
&lt;br&gt;
Judo 2012. aasta suveolümpiamängudel

Judo 2012. aasta suveolümpiamängudel Londonis toimus 28. juulist-3. augustini. Judovõistlustel osales 386 sportlast ja välja jagati 14 komplekti medaleid, millest nii meeste kui naiste arvestuses jagati välja võrdselt 7 komplekti. Võistluspaigaks oli ExCel Exhibition Centre.
Välislingid.
&lt;br&gt;
Toomas Tarm

Toomas Tarm (sündinud 31. detsembril 1968 Tallinnas) on Eesti maratonijooksja, 10-kordne Eesti meister distantsidel 5000 meetrit kuni maraton. Esindanud Eestit koondise koosseisus tiitlivõistlustel aastatel 1994–2001.
Szapsel Rotholc

Szapsel Rotholc (poolapäraselt ka Stanisław Rotholc; 2. juuli 1913 Varssavi – 1996 Montréal, Québeci provints, Kanada) oli Poola poksija, rahvuselt juut.
Rotholc oli kärbeskaalus (kuni 112 naela ehk 50,8 kg) Poola meister 1933. aastal ja sai 1934. aastal 2. koha.
Rotholc osales ühe korra Eesti ja Poola maavõistlusel poksis ning võitis oma kohtumise Harald Pärna vastu 1938. aasta sügisel. Ta osales üldse rahvusvahelistel kohtumistel Poolat esindades aastatel 1934–1939 kokku 16 korral, muuhulgas ka Saksamaa vastu ning võitis neist 15 kohtumist ja viigistas 1 kohtumise. Ta osales ka aastatel 1937–1939 kokku 3 korral linnade sõpruskohtumisel, muuhulgas ka esindades Varssavit Viini vastu ning võitis neist 1, kaotas 1 ja viigistas 1 kohtumise. 
Rotholc oli kärbeskaalus (kuni 112 naela ehk 50,8 kg) Poola koondislase kandidaat 1936. aasta Berliini olümpiamängude poksivõistlustel, kuid vigastas kämmalt ning ei osalenud neil võistlustel. Kuna Poola juudid boikoteerisid Kolmandas Riigis korraldatavaid mänge, arvati Rotholc pärast mänge välja Poola juudi trükitööliste ametiühingust.
Rotholc sai kärbeskaalus (kuni 112 naela ehk 50,8 kg) 4. Euroopa meistrivõistlustel (Budapest, 1934) pronksmedali, kaotades poolfinaalis hilisemale kuldmedalivõitjale ja Euroopa meistrile Patrick Palmerile (Inglismaa) ja võites 3. koha kohtumises Ion Sandut (Rumeenia).
Rotholc oli politseinik Teise maailmasõja ajal Varssavi getos Saksa okupatsioonivõimude loodud Juudi Geto Politseis (saksa keeles "Jüdischer Ordnungsdienst", poola keeles "Żydowska Służba Porządkowa"). Sellepärast süüdistasid teda pärast sõda kollaboratsionismis nii juudiorganisatsioonid kui ka Poola riigivõim. Uurimistulemused tema tegude kohta olid vastuolulised ning Rotholc emigreerus 1949. aastal Belgiasse, kust hiljem läks Kanadasse.
Ameerika Ühendriikide korvpallikoondis

Ameerika Ühendriikide korvpallikoondis on Ameerika Ühendriikide esindusmeeskond korvpallis.
USA rahvuskoondis on maailma edukaim meeskond. USA on võitnud medali igal kuueteistkümnest olümpiamängude korvpalliturniirist, võites kulda 17 korda.
2012. aasta suveolümpiamängud.
Ameerika Ühendriikide korvpallimeeskond 2012. aasta suveolümpiamängude turniiril:
2010. aasta maailmameistrivõistlused.
USA meeskonna koosseis 2010. aasta MMil (kuldmedal):
Chauncey Billups, Kevin Durant, Derrick Rose, Russell Westbrook, Rudy Gay, Andre Iguodala, Danny Granger, Stephen Curry, Eric Gordon, Kevin Love, Lamar Odom, Tyson Chandler.
Treener: Mike Krzyzewski.
Abitreenerid: Jim Boeheim, Mike D'Antoni, Nate McMillan.
Lembit Kaik

Lembit Kaik (12. aprill 1923 Soomevere, Kõo vald – 28. september 1988 Tallinn) oli eesti ajakirjanik ja Eesti NSV riigitegelane.
Lembit Kaik õppis Retla algkoolis, Türi Keskkoolis ja Tapa Linna Ühisgümnaasiumis. Koolmeistrite lapsena varakult kooliteed alustanud, lõpetas ta 17-aastaselt Rakvere Gümnaasiumi (1940, "cum laude"). Enne Teise maailmasõja puhkemist jõudis lõpetada Tallinna Tehnikaülikoolis majandusteaduskonna esimese kursuse ning töötada Tapa abilinnapeana. 
Juulist 1941 töötas ta Tapa linna TRS Täitevkomitee aseesimehena, seejärel astus Rakvere hävituspataljoni, Teise maailmasõja ajal oli ta Uurali tööpataljonis ja 8. Eesti laskurkorpuses ja tegi kaasa Eesti Laskurkorpuse kogu lahingutee. NLKP liige aastast 1944.
1950. aastal lõpetas Lembit Kaik Tallinna Polütehnilise Instituudi majanduse erialal, 1953. aastal NLKP Keskkomitee juures asuva kõrgema parteikooli, 1961. aastal Ühiskonnateaduste Akadeemia majandusteaduste kandidaadi kraadiga.
1946. aastast töötas Lembit Kaik 5 aastat ajalehe Rahva Hääl osakonnajuhataja ja asetoimetajana. "Rahva Hääles" töötas ta parteielu ja propagandaosakonna juhatajana ning toimetaja asetäitjana. Seejärel töötas poolteist aastat EKP Keskkomitee propaganda- ja agitatsiooniosakonna ajakirjandussektoris, 1948-1949 EK(b)P KK ajakirjandussektori juhatajana.
Pärast 1953. aastal NLKP Keskkomitee juures asuva kõrgema parteikooli lõpetamist töötas ta neli aastat Eesti Raadio, tollase Kultuuriministeeriumi Raadioinformatsiooni Peavalitsuse juhatajana aastatel 1953–1957, 1961–1963 oli kultuuriministri asetäitja. 
Eesti NSV Kirjastuskomitee loomisest 1963. aastal kuni oma surmani 1988. aastal oli Lembit Kaik Eesti NSV Ministrite Nõukogu Riikliku Kirjastuste, Polügraafia ja Raamatukaubanduse Komitee esimees.
Lembit Kaik oli Eesti NSV Ajakirjanike Liidu liige, Saksa DV-ga Sõpruse Arendamise Ühingu Eesti osapoole esimees, Eesti NSV Ülemnõukogu mitme koosseisu saadik.
Isiklikku.
Isa Jüri Kaik (1883–1941) oli kooliõpetaja/juhataja, haridus- ja seltsitegelane, lühikest aega ka Viljandi maavanem (1920–1921). Ema Alma Kaik (neiuna Kirchberg, 1899–1980) oli samuti kooliõpetaja. Abikaasa Larissa Kaik (1925–2017) oli arst. Poeg Jüri Kaik (1953–2017) oli kardioloog ja arstiteadlane. Tütar Maret Kaik (sündinud 1955) on ajakirjanik ja tõlkija.
Zayn Malik

Zain Javadd Malik ehk Zain Malik ehk Zayn (stiliseeritult ZAYN) (sündinud 12. jaanuaril 1993 Bradfordis) on inglise laulja, laulukirjutaja, modell ja näitleja. 
Muusikuna.
"The X Factor".
Zayn sai tuntuks Suurbritannia televõistluses "The X Factor", kus ta määrati bändi One Direction koosseisu. Selle liikmed olid veel Harry Styles, Louis Tomlinson, Liam Payne ja Niall Horan. 2015. aasta 25. märtsil teatas Zayn, et lahkub bändist.
Lapsepõlv.
Zayni isa on Yaser Malik ja ema Tricia Brannan Malik. Tal on vanem õde Doniya ning kaks nooremat õde Waliyha ja Safaa.
Ta käis Lower Fields'i põhikoolis Brandfordis.
Malik tegeles 15–17-aastaselt poksimisega. 
Enne lauljaks saamist soovis ta saada inglise keele õpetajaks. 
Isiklikku.
Zayn on muslim. 
Kui ta esimest korda rambivalgusesse ilmus (2010), käis ta kohtamas Rebecca Fergusoniga. Ta kihlus Little Mixi laulja Perrie Edwardsiga. 2015. aasta augustis teatasid nad, et otsustasid oma suhte lõpetada. Hiljem oli ta suhtes Gigi Hadidiga. 2018. aasta märtsis läksid nad lahku, kuid kuu aja pärast olid taas koos. Neil sündis 2020. aastal tütar. 2022. aastal lõppes tema suhe Hadidiga, sest tal olid erimeelsused Gigi ema Yolanda Hadidiga.
Alates "The X Factori" saatest on Zaynile meeldinud tätoveeringud. Ta on öelnud, et armastab lasta endale uusi tätoveeringuid teha, sest nende taga on kultuur. Oma esimese tätoveeringu, milleks oli tema vanaisa nimi araabia keeles "والتر", avaldas ta oma Twitteri kontol.
Albumid.
One Directioni koosseisus: 
Sooloartistina:
Krõmsk

Krõmsk on linn Venemaal Krasnodari krais, Krõmski rajooni keskus. Asub Adagumi jõe ääres.
Asutati 1862. aastal Krõmskaja staniitsana. Linnaõigused sai 1958. aastal.
7. juulil 2012 toimunud üleujutuses hukkus linnas 140 inimest.
Regi

Regi on kahel looduskõveral või painutatud jalasel libisev loomade abil veetav veo- ja sõiduvahend. Regedega veeti tavaliselt talvel palke, suvel heinu, aga madalregedega ka kive, turvast, sõnnikut, samuti põllutööriistu.
Kerget sõidurege inimeste vedamiseks nimetatakse saan, väikest järelveetavat rege kelk.
Eestis on rege vedanud üldiselt üks hobune. Saaremaa lääneosas ja Eesti loodeosas kasutati 20. sajandi alguseni kahe härja poolt veetavat vehmriga härjarege.
Ajaloost.
Tänapäeva reele ehituselt sarnase kodarree võtsid eestlased ja teised läänemeresoome rahvad kasutusele arvatavasti 
kokkupuutes balti hõimudega. Regi oli vajalik areneva põllumajanduse veovajaduste rahuldamiseks.
19. sajandini kasutati rege ilma laiema veoaluseta, reepõhja kattis pikivarbadest laudi. Puude ja heinaveoks paigaldati reele risti loogakujulised "reemalgad". 20. sajandi regededele oli iseloomulik lai reepeas kitsenev veoraam (nimetatud ka "laam", "laavits", "kresla" jne), mis võeti Eestis kasutusele 19. sajandi lõpul venelaste eeskujul. Samal ajal hakati sõiduks kasutama reele seotavat varbpära, mida nimetati ka "kanakorv", "kresku", "korup" jne. Regede puitkonstruktsiooni ilmusid raudosad 19. sajandi keskel, kui rauast tehti reetallad. Üldisemalt hakati rege rautama sajandivahetusel.
Ree osad ja tüübid.
Ree osad on jalased, kodarad, kaustad, ristpuud või painardid, laudi, aisad.
Konstruktsioonitüübilt jagunesid eesti talureed:
Miinijahtija

Miinijahtija on meremiinide ja muude mere põhjas paiknevate ohtlike objektide otsimiseks, tuvastamiseks ja hävitamiseks valmistatud sõjalaev.
Kirjeldus.
Miinijahtijate kasutuselevõtu tingis arendatavate meremiinide keerukuse kasv 2. maailmasõja ja külma sõja ajal. 
Miinijahtijad on valmistatud võimalikult mittemagnetilistest materjalidest, on enamasti väikese süvisega ja hea manööverdusvõimega. Miinijahtijatel on tavaliselt kerge relvastus lähienesekaitseks. Relvastuseks on peamiselt kerged kahurid ja kuulipildujad. Sageli on neil ka meremiinide veeskamise võime. Miinitõrjeoperatsioone viivad nad läbi suuremate sõjalaevade (fregatt, korvett) julgestusel.
Miinide otsimine ja hävitamine.
Miinijahtija tegevus miinide avastamisel ja ükshaaval hävitamisel on erinevalt miinitraalerist väga ajamahukas. Miinide avastamiseks on miinijahtijal sonar ning avastatud objektide uurimiseks ja õhkimiseks ettevalmistamiseks veesatav allveerobot. Miinid või muud merepõhjast avastatud lõhkekehad õhitakse allveeroboti või miinituukri paigaldatud lõhkelaenguga. Laeng õhitakse kaugjuhtimisega. 
Miinijahtijaid.
Põhilised kasutusel olevad miinijahtijate klassid:
Miiniveeskja

Miiniveeskja (ka miiniveeskaja) on meremiinide transpordiks ja veeskamiseks ehitatud sõjalaev.
Kirjeldus.
Miiniveeskjatel on spetsiaalne miinitekk koos miinirelssidega ja pardas või ahtris luugid miinide veeskamiseks. Miiniveeskjaid võidakse sageli kasutada ka veeremilaevadena ja seoses sellega on neile ehitatud vööriluuk koos rambiga.
Miiniveeskja kattenimetust võidakse ära kasutada ka korvettide tegeliku laevatüübi varjamiseks: näiteks Soome Hämenmaa klassi miiniveeskja.
Ajalugu.
Maailma esimene miinide veeskamiseks ehitatud laev oli Venemaa laev "Amuur", mis valmis 1898. Vene-Jaapani sõja ajal laskis ta vette meremiinid, mille otsa 14. mail 1904 sõitsid ja uppusid Jaapani laevastiku lipulaev "Hatsuse" ja soomuslaev "Yashima".
Tänapäeva merevägedes kasutatakse miiniveeskjaid harva, sest miinide veeskamise võime on paljudel sõjalaevatüüpidel. Miine on vette lastud mitut tüüpi laevadelt, niihästi veeremilaevadelt kui allveelaevadelt. Kuid näiteks USA mereväes ei lasta tänapäeval miine enam üldse laevadelt vette, vaid ainult lennukitelt.
Mitme riigi mereväes on veel tänapäevani miiniveeskjaid. Sellised riigid on näiteks Soome, Rootsi, Norra, Türgi ja Lõuna-Korea. Mõne riigi merevägi on koostanud plaani teiste laevade kiireks ümberkohandamiseks miinide veeskamiseks, kui peaks tekkima sõjaseisukord.
Soome merevägi

Soome merevägi (soome keeles "Suomen merivoimat") on Soome kaitseväe merekaitse eest vastutav osa (merevägi). 
Koosseis ja ülesehitus.
Personal.
Mereväe suurus on rahuajal 4600 inimest, kellest umbes 1400 on elukutselised ja 3200 ajateenijad. 
Mobilisatsiooni ajal kasvab mereväe isikkoosseis 31 500 inimeseni.
Struktuur.
Soome mereväe koosseis alates 2015. aastast:
Laevad.
Soome mereväe põhilised või suuremad alused:
Lisaks on kasutusel hulk väiksemaid kaatreid ja abilaevu. 
Rahvusvaheliselt kasutatav sõjalaeva lühend on FNS – "Finnish Navy Ship".
Tunnused.
Soome mereväe sõjalaeva tunnuslipud.
Ajalugu.
Soome mereväe algeks said Nõukogude Venemaast Soome iseseisvumise käigus 1918. aastal maha jäänud mitmed sõjalaevad. Osa neist tuli anda venelastele tagasi pärast Soome-Vene rahulepingu sõlmimist. 
1920.–1930. aastatel laevastikku moderniseeriti, valmistades põhilisena kaks rannakaitse soomuslaeva ja mõned allveelaevad. Teise maailmasõja eelõhtuks nähti ette Venemaa Balti laevastikule Soome lahe sulgemist koostöös Eestiga.
Talvesõjas osales mereväelises vastutegevuses Nõukogude Liidule peamiselt rannakaitse suurtükivägi ja mehitati Ahvenamaad. Jätkusõjas oli põhirõhk allveelaevade vastasel võitlusel ja miinisõjal. Ühtlasi tegeles merevägi laevateede julgestamisega.
Pärast teise maailmasõja lõppu tegeleti Soome lahe demineerimisega. Seejärel on mereväge ajapikku kuigipalju vähendatud, kuid samas uuendatud plaanipäraselt ja süsteemselt.
Victor Ponta

Victor Viorel Ponta (sündinud 20. septembril 1972 Bukarestis) on Rumeenia jurist ja poliitik, kes oli 7. maist 2012 kuni 5. novembrini 2015 Rumeenia peaminister.
1991–1995 õppis ta Bukaresti Ülikoolis õigusteadust. 1995–1998 töötas prokurörina Bukaresti 1. sektoris ja 1998–2001 Rumeenia ülemkohtus. 
2003. aastal kaitses ta Bukaresti Ülikoolis doktoriväitekirja Rahvusvahelise Kriminaalkohtu kohta. Juunis 2012 avaldati ajakirjas Nature plagiaadisüüdistus, mille kohaselt on üle poole tema väitekirjast kopeeritud teistest töödest. Ponta eitas süüdistusi, nimetas neid poliitiliselt motiveerituks ja leidis, et nende taga võib olla president Traian Băsescu.
2002. aastal astus ta Rumeenia Sotsiaaldemokraatlikku Parteisse. Alates 2010. aastast on ta partei esimees.
13. juulil 2015 esitas Rumeenia riigiprokuratuur peaminister Victor Pontale ametliku korruptsioonisüüdistuse. Peaministrit süüdistatakse maksudest kõrvalehoidmises, pettuses ja rahapesus ajal, mil ta tegutses advokaadina.
31. oktoobril 2015 Bukaresti ööklubis toimunud põlengus hukkus üle 30 inimese. See vallandas ulatuslikult valitsusvastased meeleavaldused, millel süüdistati valitsust nõuetele mittevastavatele meelelahutusasutustele tegevuslubade andmises ja ebapiisavas järelevalves. Meeleavalduste tulemusel teatas Ponta 4. novembril, et astub koos valitsusega ametist tagasi. 5. novembril nimetas president Klaus Iohannis peaministri kohusetäitjaks Sorin Cîmpeanu.
Ta on abielus Euroopa Parlamendi liikme Daciana Octavia Sârbuga.
Nokia 7650

Nokia 7650 oli esimene Symbian OS operatsioonisüsteemiga nutitelefon Nokialt aastast 2001. Selle mõõtmed olid 114x56x26 mm ja kaal 154 grammi. Telefoni sisemälu oli 4 MB. Esimene telefon värviekraani ning kaameraga. Telefon toetas ka Javat ja sellel oli 3 mängu: Snake EX, Card Deck ning Mix Pix. Telefonil oli Series 60 kasutajaliides ning operatsioonisüsteemi versioon 6.1.
Eesti 2012. aasta suveolümpiamängudel

Eestit esindas Londonis toimunud 2012. aasta suveolümpiamängudel 32 sportlast. Eesti sportlased võitsid kaks medalit: Heiki Nabi sai Kreeka-Rooma maadluses hõbe- ja Gerd Kanter kettaheites pronksmedali.
Esialgu oli olümpiapääse 34 sportlasel, kuid vigastuse tõttu jäid eemale kümnevõistleja Mikk Pahapill ja tennisist Kaia Kanepi.
Laskmine.
50 m väikepüss: 576 punkti – kvalifikatsioonis (197 punkti lamades asendist, 185 punkti püsti, 194 punkti põlvelt)
10 m õhupüss: 391 punkti – kvalifikatsioonis
Purjetamine.
Mehed.
Kohad sõitudes: 27, 20, 22, 32, 31, 14, 22, 28, 39, 35.
Laser:
Kohad sõitudes: 7, 18, 3, 21, 8, 12, 30, 31, 18, 39.
Finn:
Kohad sõitudes: 14, 9, 11, 11, 11, 1, 7, 13, 11, 11.
Naised.
Kohad sõitudes: 15, 20, 6, 15, 14, 21, 15, 12, 20, 17.
Laser Radial:
Kohad sõitudes: 27, 39, 41, 37, 36, 6, 36, 36, 31, 36.
Sulgpall.
Alagrupiturniiril kaotas Indoneesia esindajale Simon Santosole 12:21, 8:21.
Sõudmine.
Kahepaat.
13. koht
Oma eelsõidus oli neljas ehk viimane, oma vahesõidus neljas ehk viimane. Edasipääsust poolfinaali ehk 12 parema sekka jäi puudu 7,76 sekundit.
Neljapaat.
4. koht 
5.45,22 (finaalis), kaotust võitjale 4,48 sekundit. Oma eelsõidus teine koht, oma poolfinaalis teine koht.
Ujumine.
200 m kompleksujumine: 2.01,09 – eelujumises.
100 m rinnuliujumine: 1.01,57 – eelujumises.
50 m vabaujumine: 25,33 – eelujumises.
100 m liblikujumine: 1.00,43 – eelujumises.
Vibulaskmine.
Kvalifikatsioonis 52. koht, 621 punkti.
Reio Laabus

Reio Laabus (sündinud 14. märtsil 1990 Tartus) on Eesti jalgpallur (poolkaitsja). Ta mängib Eesti Meistriliiga klubis Tartu JK Tammeka.
Soome kaitsevägi

Soome kaitsevägi (sm "Suomen puolustusvoimat", rts "Finlands försvarsmakt") on Soome sõjavägi ja põhiline riigikaitsestruktuur. 
Soome kaitseväe eelarve on umbes 6 miljardit eurot ja see moodustab SKP-st 2,41 protsenti.
Kaitsepoliitika.
Soomel on üle 1300 km pikkune piiri Venemaaga. Soome astus NATO-sse 2023. aastal. Välismissioonid on populaarsed ja sõdurid teenivad ÜRO, NATO ja EL-i missioonidel üle kogu maailma. Rahva kaitsetahe kõigub 80% juures ja on Euroopa Liidu kõrgemaid.
Koosseis.
Soome kaitsevägi koosneb palgalistest, ajateenijatest ja reservväelastest. Kokku 34 500 meest: 27 300 maaväes, 3000 õhuväes ja 4400 mereväes). Soomes on meessoost isikutele üldine ajateenistuskohustus, naistele vabatahtlik. Ajateenistus kestab sõltuvalt ametikohast 6, 9 või 12 kuud.
Nikolai Mašitšev

Nikolai Mašitšev (sündinud 5. detsembril 1988) on endine Eesti jalgpallur (poolkaitsja).
Aastani 2016 oli ta Venemaa kodanik.
2023. aasta novembris mõistis Harju Maakohus ta süüdi sama aasta 25. aprillil toimunud suures koguses kokaiini omandamises ja edasi andmises.
Narko kuritegu.
2023. aasta novembris mõistis Harju Maakohus ta süüdi sama aasta 25. aprillil toimunud suures koguses kokaiini omandamises ja edasi andmises.
Kohtulahendi kohaselt pandi Mašitševile süüks 2023. aasta 25. aprillil kokaiini omandamist ja edasi müümist. Ta sai sama kaasuse raames kolmeks aastaks vangi mõistetud Vitali Filonovi juhendamisel 25. aprillil enda kätte vähemalt 72,26 grammi kokaiini ja jättis selle õhtul kell 19.45 Bolt Drive'i kindalaekasse.
45 minutit hiljem tegi politsei autos ülevaatuse, mille käigus leiti soonkinnisega kilekott, mille sees oli veel üks soonkinnisega kilekott 72,26 grammi kokaiiniga (puhast kokaiini 56,4 grammi ehk 78 protsenti). Seega pandi Mašitševile süüks suures koguses narkootilise aine ebaseaduslik käitlemine. Lisaks tingimisi vanglakaristusele mõisteti Mašitševilt välja 2082,50 euro ulatuses menetluskulusid.
Karl Mööl

Karl Mööl (sündinud 4. märtsil 1992 Tallinnas) on Eesti jalgpallur (kaitsja). Ta mängib Eesti Meistriliiga klubis Paide Linnameeskond.
Koondisekarjäär.
A-koondise debüüdi tegi Mööl Eesti koondises 8. novembril 2012 sõprusmängus Omaani vastu. Samas mängus tegid oma debüüdi veel Ken Kallaste, Ilja Antonov, Andre Frolov ja Stanislav Prins.
Karjääri statistika.
Klubi.
"Uuendatud seisuga 22. november 2017"
Koondis.
"Uuendatud seisuga 7. jaanuar 2018"
Meremiin

Meremiin on laevatatavasse veekogusse (merre, samuti siseveekogusse) paigutatav lõhkeseadeldis, mis on mõeldud seal liikuvate laevade hävitamiseks. 
Kirjeldus.
Meremiinid veesatakse miinitõketena laevateedele, ranniku lähedale või sadamate ümbrusse, varitsemaks või takistamaks vastase laevaliiklust või sõjalaevade tegevusvabadust. Meremiinid on peamiselt kontaktmiinid või põhjamiinid.
Miinide paigaldamiseks on mitu viisi. Miine veesatakse selleks kohandatud peavee- või allveelaevalt, samuti spetsiaalselt miiniveeskjalt. Miine on võimalik paigaldada ka lennukilt. Meremiinid jäävad pärast paigaldamist ehk veeskamist ootama laeva, mis aktiveeriks lähenedes või kontakti sattudes miini.
Meremiinide hinnad algavad 1000 USA dollarist ja võivad küündida mitme miljoni dollarini. Kõrgtaseme miinil võib olla mitu sensorit.
Meremiine on mitut tüüpi. Üks enim kasutatud meremiin on sarvedega miin, mis plahvatab kontaktil laevaga. Meremiinil on mitmeid sarvi, mis sisaldavad elektrolüüti. Kui laev puutub sarve vastu, siis elektrolüüt läheb laiali ja tekitab vooluringi. Vooluringi tekkimisel miin aktiveerub ning plahvatab. 
On olemas ka sensoritega miine, mis tajuvad laeva füüsikalisi välju. See tähendab, et miin aktiveerub siis, kui sensorid tajuvad näiteks magnetvälja.
Mõned miinid, millel on väike lõhkelaeng, on mõeldud ainult väikeste paatide hävitamiseks. Suurte lõhkelaengutega miinid võivad hävitada või kahjustada enamikku suuri laevu. Mõned miinid on mõeldud ainult allveelaevade kahjustamiseks.
Meremiine võib kasutada ründe- või kaitserelvana. Ründeotstarbel võib neid paigutada vastase veekogudesse ja sadamatesse. Üldiselt on vastane teadlik, et nende veekogudes võivad olla miinid. Miinide tõrjumiseks tuleb kasutada miinitõrje vahendeid, mis on kulukas. See tekitab viivitusi laevade liikumisel ning sunnib neid kasutama alternatiivseid marsruute. Kaitsena võib miine paigaldada enda sadamate ja tähtsate objektide lähedale, et tõrjuda vastaste laevade liikumist nendes veekogudes.
Süvaveepomm

Süvaveepomm on merre heidetav ja veesügavuses plahvatav lõhkekeha, mille eesmärk on hävitada vaenlase allveelaevu. 
Väiksemaid süvaveepommiga sarnanevaid lõhkekehi, mida kasutatakse allveeujujate või miniallveelaevade vastu, võib nimetada ka süvaveegranaatideks.
Kirjeldus.
Süvaveepommide põhiosadeks on tugevajõuline lõhkelaeng, korpus ehk kest ja sütik. Lisaks võib neil olla lennutamismootor. 
Süvaveepommid on heitemeetodilt: 
Süvaveepommi sütik võib olla reguleeritav plahvatuseks kindlal veesügavusel või harvemini ka kontaktne.
Kasutamine.
Süvaveepomme võivad kanda mitmesugused väiksemad ja suuremad sõjalaevad. Reeglina on nende relvastuses ühtlasi allveelaevavastane sonar. Süvaveepomme võivad aga kanda ka allveelaevavastased lennukid või helikopterid, sealhulgas sõjalaevade pardahelikopterid.
Süvaveepommi asemel kasutatakse tänapäeval sageli ka allveelaevavastast torpeedot. Tavaliste süvaveepommide või reaktiivsüvaveepommide eeliseks on lihtsus ja odavus. Vette kukutatavaid ja katapuldiga heidetavaid traditsioonilisi silindrikujulisi (veeretatavaid) süvaveepomme kasutatakse tänapäeval siiski harvem.
Süvaveepommide vette kukutamisel (eriti madalamasse sügavusse) peab sõjalaev sõitma piisavalt kiire käiguga, et mitte saada ise vigastusi enda heidetud ja vee all plahvatavast süvaveepommist.
Ajalugu.
Süvaveepommid võeti esmakordselt laiemalt kasutusele Briti Kuninglikus mereväes 1914. aastal. Leiutajaks loetakse Herbert Taylorit, kes tegeles vastava arendustööga Portsmouthis. Esimene allveelaev, Saksa U-68, uputati Briti peibutuslaeva Farnborough poolt süvaveepommiga 22. märtsil 1916 Iirimaa edelaranniku lähedal.
Tšinar

Tšinar on küla Venemaal Dagestanis Derbenti rajoonis.
Czesław Cyraniak

Czesław Cyraniak (ka Czesław Kajnar; 1. juuni 1914 Poznań, Suur-Poola vojevoodkond – 11. september 1939 Mąkolice lähedal, Głowno vald, Zgierzi maakond, Łódźi vojevoodkond) oli Poola poksija.
Cyraniak oli Poola meister kergekaalus (kuni 135 naela ehk 61,2 kg) 1935. aastal. Ta sai Poola meistrivõistlustel sulgkaalus (kuni 126 naela ehk 57,2 kg) 1934. aastal 3. koha.
Cyraniak osales ühe korra Eesti ja Poola maavõistlusel poksis ning kaotas oma kohtumise Harald Kanepi vastu 1938. aasta kevadel. Ta osales aastatel 1934–1938 rahvusvahelistel kohtumistel Poola eest kokku 10 korral, võitis neist 4 ja kaotas 5 kohtumist ning viigistas 1 kohtumise. 
Cyraniak osales kergekaalus (kuni 135 naela ehk 61,2 kg) 1936. aasta Berliini olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.
Cyraniak mobiliseeriti Teise maailmasõja puhkedes Poola sõjaväkke ning ta langes Saksamaa vägede vastu võideldes.
Johannes Ahun

Johannes Ahun (sündinud 22. detsembril 1987 Tallinnas) on eesti purjetaja ja muusik.
Ta osales purjetajana 2008. aasta suveolümpiamängudel (saavutas 33. koha) ja 2012. aasta suveolümpiamängudel (saavutas 30. koha).
Ta osales telesaates "Tantsud tähtedega" 2010. aastal, tema tantsupartner oli Kerstin Kruuse.
Ta mängis ansamblis Indigolapsed trumme aastatel 2005–2009. Tegutses bändis Improov koos Joosep Kõrvitsa ja Mattias Siitaniga aastatel 2011–2015. 2015–2016 aastatel vedas eest koos Cathy Sommeriga Hiiu kandle orkestrit. Mängis 2016–2017 aastatel hangi ja Hiiu kannelt instrumentaalansamblis Sinitrii koos Eva Väljaotsa ja Cathy Sommeriga. Aastast 2017 tegutseb audiovisuaalses kollektiivis OOPUS koos Mari Meentalo, Aleksander Sprohgise ja Kerttu Kruuslaga ning mängib seal analoogsüntesaatoreid. 
2021. aastal lõpetas ta Viljandi Kultuuriakadeemia muusika õppekava.
Ligikaudne arv

Ligikaudne arv ehk lähend on arv, mis asendab vaadeldavat arvu teatud täpsusega. Ligikaudse arvu leidmist nimetatakse aproksimeerimiseks ehk lähendamiseks. 
Näiteks arvu 2,74238 lähend on 2,74. 
Arvude aproksimeerimise puhul on võimalik, et saadud ligikaudne arv on liiaga (liiaga lähend) või puuduga (puuduga lähend). Näiteks arvu 2,56 liiaga lähend on 2,6.
Moodne viievõistlus 2012. aasta suveolümpiamängudel

Moodne viievõistlus 2012. aasta suveolümpiamängudel Londonis toimus 11. ja 12. augustil, mängus oli 2 komplekti medaleid, üks meestele ja teine naistele. Võisteldi individuaalses arvestuses ja osa võttis 72 sportlast. Avaala vehklemine peeti Handball Arenal, laskmine toimus Greenwichi pargi laskehallis. Kolmas ala, ujumine, peeti Aquatics Centre'i veealade kompleksis. Ratsutamine ja viimase alana peetud jooks toimusid samuti Greenwichi pargis.
Aleksander Voldek

Aleksander Voldek (2. aprill 1911 Sengilei maakond, Simbirski kubermang – 27. jaanuar 1977 Leningrad) oli eesti ja vene elektrotehnikateadlane, Eesti NSV Teaduste Akadeemia liige (1969).
Haridus.
Voldek lõpetas keskkooli aastal 1929 ning Uljanovski töölisfalkuteedi 1931. Aastal 1938 lõpetas ta Leningradi Polütehnilise Instituudi elektromehaanika teaduskonna elektrimasinate ehituse erialal "cum laude". 
Aastatel 1946–1948 oli ta Leningradi Polütehnilise Instituudi aspirant ning 1953–1956 sama instituudi doktorant. 1950 tehnikakandidaat, 1956 tehnikadoktor, 1956 professor.
Töökäik.
Ta töötas aastatel 1938–1940 Tšeljabinski elektrijaama insenerina ning 1940–1946 Tambovi elektrimasinate ehituse tehase Revtrud vanemkonstruktorina.
Ta oli aastatel 1950–1961 Tallinna Polütehnilise Instituudi õppejõud (oli aastast 1956 tehnikadoktor ja aastast 1957 professor), oli aastatel 1950–1953 elektroenergeetika kateedri juhataja ja aastatel 1956–1961 tööstuse elektrifitseerimise kateedri juhataja, olles aastatel 1958–1961 veel Eesti NSV Rahvamajanduse Nõukogu Elektrotehnika Teadusliku Uurimise Instituudi asutaja ja teadusdirektor. Alates 1961 oli ta Leningradi Polütehnilise Instituudi elektrimasinate kateedri professor ja juhataja.
Eesti NSV Teaduste Akadeemia tegevliikmeks valiti 1969. aastal eöeltrotehnika alal.
Teadustöö.
Tal on põhjapanevaid uurimusi elektriajamite teooria, magnetohüdrodünaamiliste seadmete ning induktsioonpumpade insenerarvutuste kohta.
Lisaks avaldas ta üle 100 publikatsiooni, sealhulgas monograafiaid ja õpikuid (elektrimasinaid käsitlevaid kõrg- ja keskkooli õpikuid). Ta omas ka mitmeid autoritunnistusi.
Tennis 2012. aasta suveolümpiamängudel

Tennis 2012. aasta suveolümpiamängudel Londonis oli kavas 28. juulist 5. augustini. 
Tenniseturniirist võttis osa 172 sportlast. Kavas oli nii meeste kui ka naiste üksik- ja paarismäng ning segapaarismäng. Enne seda oli segapaarismäng viimati olümpiamängude kavas 1924. aasta mängudel. Seega oli mängus viis komplekti medaleid.
Tulemused.
Mehed.
Üksikmäng.
&lt;br&gt;Finaal: 5. august 
&lt;br&gt;Osavõtjaid: 64
&lt;br&gt;Olümpiavõitja 2008: Rafael Nadal, Hispaania 
&lt;br&gt;Ametlikud tulemused: 
&lt;br&gt;
&lt;br&gt;Finaal: 
&lt;br&gt;Pronksimäng:
Miranda keel

Miranda keel (miranda keeles "mirandés" või "lhéngua mirandesa"; portugali keeles "mirandês" või "língua mirandesa") on astuuria-leoni rühma kuuluv romaani keel, mida kõneldakse vähesel määral väikeses piirkonnas Kirde-Portugalis, Miranda do Douro, Mogadouro ja Vimioso omavalitsustes. Portugali parlament tunnustas miranda keelt ametliku paralleelkeelena portugali keele kõrval kohalikes asjades 17. septembril 1998, seadus nr 7/99 jõustus 29. jaanuaril 1999.
Miranda keelel on eripärane fonoloogia, morfoloogia ja süntaks, see on olnud iseseisev keel vähemalt Portugali riigi rajamisest saati 12. sajandil. Algselt põlvneb miranda keel Pürenee poolsaare põhjaosa köögiladina keelest. Selle lähem eellane oli aga Leóni kuningriigi kunagise keele järeltulija astuuria-leoni keel, mis on ka tänapäeva Hispaania astuuria-leoni keelte eellane. Keelte areng Hispaanias ei mõjutanud siiski miranda keelt, milles on säilinud erisused nii portugali kui ka hispaania keelest. Suur osa miranda keele sõnavarast on ühine portugali murretega samas piirkonnas.
Kõnelejate arv.
19. sajandil kirjeldas José Leite de Vasconcelos miranda keelt kui "talude, töö, kodu ja mirandalaste vahelise armastuse keelena". 1986.–87. aastast on seda õpetatud 10–11-aastastele lastele ning nüüdseks hakkab keel juba taastuma.
Tänapäeval kõneleb miranda keelt vähem kui 5000 inimest emakeelena, kuid kuni 15 000 teise keelena. Enamik kõnelejaist elab Miranda do Douro omavalitsuse külades ning Vimioso omavalitsuse idaosas (nt Vilar Seco &amp; Angueira; Caçarelhoses on keel välja surnud). Keelelisi mõjusid võib märgata ka Vimioso teiste külades ning Mogadouro, Macedo de Cavaleirose ja Bragança omavalitsustes.
Rundāle piirkond

Rundāle piirkond (läti keeles "Rundāles novads") oli 1. järgu haldusüksus Lätis Zemgales. Piirnes lõunas Leeduga.
Piirkond moodustati 2009. aastal Rundāle, Svitene ja Viesturi vallast. 2021. aastal liideti Rundāle piirkond Bauska piirkonnaga.
Thomas Thomson (botaanik)

Thomas Thomson (4. detsember 1817 Glasgow – 18. aprill 1878 London) oli Šoti kirurg ja botaanik. 
Ta töötas Briti Ida-India Kompanii kirurgina (1855–1861). Ta oli Joseph Dalton Hookeri sõber ning oli talle abiks "Flora Indica" I köite kirjutamisel. 
Thomas Thomson sündis Glasgow's Glasgow' Ülikooli keemiku Thomas Thomsoni vanema pojana, tema ema oli Agnes Colquhon. Aastatel 1855–1861 oli ta Briti Ida-India Kompanii Kolkata botaanikaaia superintendant. Ta oli Tiibeti missiooni liige ja loodusloolane, kirjeldas väga palju India taimi. Ta oli ka Bengali armee kirurg.
Thomas Thomson

Thomas Thomsoni nime on kandnud mitu tuntud inimest:
Peter Higgs

Peter Ware Higgs (29. mai 1929 Newcastle – 8. aprill 2024 Edinburgh) oli Suurbritannia füüsik, kelle uurimisvaldkond oli teoreetiline füüsika. 
Ta oli Edinburghi ülikooli emeriitprofessor, Londoni Kuningliku Seltsi ja Edinburghi Kuningliku Seltsi liige. Koos François Englertiga sai ta 2013. aastal Nobeli füüsikaauhinna.
Higgs oli esimene, kes pakkus 1964. aastal välja, et osakestefüüsika standardmudelis peab olema kõigile teistele osakestele massi andev hüpoteetiline elementaarosake. Seda osakest on hakatud tema järgi nimetama Higgsi bosoniks.
4. juulil 2012 teatasid suure hadronipõrgutiga töötavad teadlased, et avastasid elementaarosakese massiga 125–127 GeV/c2, mis tõenäoliselt on Higgsi boson.
Klāvs Elsbergs

Klāvs Elsbergs (3. jaanuar 1959 Riia – 5. veebruar 1987 Jūrmala) oli läti luuletaja ja tõlkija.
Ta oli luuletaja Vizma Belševica ja tõlkija Zigurds Elsbergsi poeg. 1978. aastal abiellus ta luuletaja Irēna Auziņaga.
Elsbergs lõpetas Riia Prantsuse Lütseumi ja õppis Läti Riiklikus Ülikoolis prantsuse filoloogiat, pärast seda töötas kirjastuses Liesma toimetajana. Ta tõlkis peamiselt prantsuse luulet, aga ka proosat inglise ja vene keelest.
Klāvs Elsbergs hukkus segastel asjaoludel Jūrmalas Dubulti kirjanike majas.
Juris Kulakovs on viisistanud tema luuletusi ja esitanud neid ansambliga Pērkons.
Aberratsioon (astronoomia)

Aberratsioon on vaatleja liikumisest (põhiliselt Maa liikumisest) ja valguse kiiruse lõplikkusest tulenev taevakeha (tavaliselt tähe) näiva asukoha muutus taevasfääril.
Aberratsioonist tingitud kõrvalekalle on samasuunaline nagu vaatleja liikumine. Analoogiline efekt tekib vihma ajal: kui paigalseisva inimese jaoks sajab vihm otse alla, siis liikuva inimese jaoks sajab vihm viltu eestpoolt. 
Ööpäevane aberratsioon.
Ööpäevane aberratsioon on seotud Maa pöörlemisega, mille tõttu vaatleja liigub mööda ringjoont ümber Maa telje. 
Selle liikumise kiirus on ekvaatoril 465 m/s, mujal väiksem, poolustel 0. 
Kõrvalekalle on kõige suurem taevameridiaanil paikneva taevakeha puhul (0,32" cos "φ", kus "φ" on geograafiline laius. Kõrvalekalle on alati idasuunaline. 
Aastaaberratsioon.
Aastaaberratsioon on seotud Maa tiirlemisega ümber Päikese. 
Ekliptika poolusel paiknevate taevakehade puhul moodustab näiv asukoht aasta jooksul ligikaudse ringjoone raadiusega 20,47" (aberratsioonikonstant). Teiste taevakehade puhul moodustab see ellipsi, mille suurem telg on ekliptikaga paralleelne ning pikkusega 41". Et Maa orbiit ei ole täpselt ringjooneline, siis moodustab taevakeha näiv asukoht aasta jooksul ellipsist erineva joone, mis ei erine ellipsist rohkem kui 0,3" võrra. 
Aastaaberratsiooni avastas 1728 James Bradley, kes püüdis leida tähtede aastaparallaksi. Et aastaaberratsioon on palju suurem kui aastaparallaks, leidis ta aberratsiooni, parallaksi aga mitte: parallaksi mõõtmiseks vajaliku täpsusega instrumente Bradley ajal ei olnud. Aberratsiooni olemasolu oli tõenduseks asjaolule, et Maa tiirleb ümber Päikese. 
Sajandiaberratsioon.
Sajandiaberratsioon ehk sekulaarne aberratsioon on seotud Päikesesüsteemi liikumisega ümber Galaktika keskme.
Et sajandiaberratsioon muutub väga aeglaselt ning mõjutab kõigi tähtede asukohta ühtemoodi, pole sel praktilises astronoomias tähtsust.
Taekwondo 2012. aasta suveolümpiamängudel

Taekwondo 2012. aasta suveolümpiamängudel oli taekwondo võistlus, mis toimus 2012. aasta suveolümpiamängude kavas 8.–11. augustil. Võistlused peeti ExCeL Londonis, mis asub Newhami asumis Victoria dokkides (rajati 1855. aastal). Taekwondos osales 124 sportlast ja välja jagati 8 komplekti medaleid.
Tulemused.
Mehed.
Kuni 58 kg.
&lt;br&gt;Finaal: 8. august 
&lt;br&gt;Osavõtjaid: 16
&lt;br&gt;Olümpiavõitja 2008: Guillermo Perez, Mehhiko
&lt;br&gt;Ametlikud tulemused:
Antoni Czortek

Antoni Czortek (2. juuli 1915 Buśnia, Warlubie vald, Świecie maakond, Kujawy-Pomorze vojevoodkond – 15. jaanuar 2004 Radom, Masoovia vojevoodkond) oli Poola poksija.
Czortek oli kokku neljakordne Poola meister – kärbeskaalus (kuni 112 naela ehk 50,8 kg) 1934. aastal, sulgkaalus (kuni 126 naela ehk 57,2 kg) aastatel 1938–1939 ning kergekaalus (kuni 62 kg) 1949. aastal. Ta sai Poola meistrivõistlustel 2. koha kärbeskaalus (kuni 112 naela ehk 50,8 kg) 1935. aastal ja sulgkaalus (kuni 58 kg) 1948. aastal ning 3. koha kukk-kaalus (kuni 119 naela ehk 54 kg) 1936. aastal.
Czortek osales mõlemal Eesti ja Poola maavõistlusel poksis. Ta võitis oma kohtumise Evald Seepere vastu nii 1938. aasta kevadel kui ka 1938. aasta sügisel. 
Czortek osales kukk-kaalus (kuni 119 naela ehk 54 kg) 1936. aasta Berliini olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.
Czortek sai sulgkaalus (kuni 126 naela ehk 57,2 kg) 6. Euroopa meistrivõistlustel (Dublin, 1939) hõbemedali, kaotades finaalis kuldmedalivõitjale ja Euroopa meistrile Patrick Dowdallile (Iirimaa). Ta osales kukk-kaalus (kuni 119 naela ehk 54 kg) 5. Euroopa meistrivõistlustel (Milano, 1937), kuid kaotas poolfinaalis hilisemale hõbemedalivõitjale Anton Oscale (Rumeenia) ning 3. koha kohtumise Veikko Huuskosele (Soome).
Czortek mobiliseeriti Teise maailmasõja puhkedes Poola sõjaväkke. Ta võitles Saksamaa vägede vastu Wieluńi ruumis, kuid pärast Poola alistumist püüdis ta end varjata. Ta tabati ja saadeti Oświęcimi koonduslaagrisse, hiljem Mauthausen-Guseni koonduslaagrisse ning vabanes sealt alles 1945. aastal. Temaga laagris juhtunu – teda sunniti surma ähvardusel poksima endast raskemate kaasvangide ja valvuritega – sai hiljem tuntuks. Neid sündmusi on kasutatud filmis "Klintš" (1979; poola keeles "Klincz"), kus ka Czortek ise mängis ühes kõrvalosas.
Alef-null

Alef-null on loenduva hulga võimsuse tähisena kasutatav kardinaalarv formula_1, vähim kardinaalarv.
formula_1 on naturaalarvude hulga võimsus ja esimene transfiniitne kardinaalarv ehk alef-arv. ZFC tingimustel on formula_1 vähim transfiniitne kardinaalarv selles mõttes, et mis tahes lõpmatul hulgal peab olema alamhulk võimsusega formula_1. 
Hulga "A" võimsus on formula_1 siis ja ainult siis, kui ta on loenduv lõpmatu hulk, st on olemas üksühene vastavus selle hulga ja naturaalarvude hulga vahel. 
Niisugused hulgad on näiteks: 
Kui kehtib loenduva valiku aksioom, siis formula_1 on väiksem mis tahes muust transfiniitsest kardinaalarvust. 
Kardinaalarv formula_1 on ühtlasi ordinaalarv formula_8 ehk formula_9), vähim transfiniitne ordinaalarv. Tänapäeval peetakse kõiki kolme tähist põhimõtteliselt ekvivalentseteks. Ajaloolistel põhjustel kasutatakse 
Tähistuste erinevus tuleb sellest, et naiivses hulgateoorias mõisteti ordinaalarve täielikult järjestatud hulkade tüüpideni ning kardinaalarve hulkade võimsuste tüüpidena, niisiis objektidena, millel pole teineteisega midagi ühist. Ordinaalarvu formula_13 mõisteti naturaalarvude hulga täieliku järjestuse tüübina, st järjestustüübina, mis on lõplike täielikult järjestatud hulkade piir. Nähtavasti sellepärast tähistataksegi ordinaalarvu formula_13 kreeka tähestiku viimase tähega. Seevastu kardinaalarv formula_1 on vähim lõpmatute suuruste tüüpide reas. Sellest tuleb kardinaalarvu tähistamine heebrea tähestiku esimese tähega (suurima võimsuse, kõigi kardinaalarvude klassi võimsuse tähistas Georg Cantor heebrea tähestiku viimase tähega ת (taf). 
formula_1 on piirordinaal, piirkardinaalarv ja regulaarne ordinaal.
Sony RX100

Sony RX100 on väikesemõõtmeline fotoaparaat. Stabilisaatoriga objektiiv tõmbub jõudeolekus korpuse sisse.
Kaamera kaalub 213 grammi. Selle sensor on 20megapiksline. Objektiivi avaks on F1,8–4,9. Objektiivi stabilisaatori fookuskaugus on 28–100 mm. Fotoaparaat pildistab erirežiimil 10 kaadrit sekundis.
Raul Jaanson (kitarrist)

Raul Jaanson (sündinud 16. oktoobril 1962 – 30. märtsil 2021) oli eesti kitarrist. 
Ta on mänginud mitmes eesti rokkansamblis, millest tuntumad on Linnu Tee ja Ruja.
Prisma

Prisma on hulktahukas, mille kaks tahku ("põhitahud" ehk "põhjad") on vastavalt paralleelsete külgedega kongruentsed hulknurgad ja ülejäänud tahud ("külgtahud" ehk "küljed") rööpkülikud.
Prismade liigitamine.
Prismat, mille kõigi külgede tasandid ristuvad põhjade tasandiga, nimetatakse püstprismaks. Vastupidisel juhul nimetatakse prismat kaldprismaks. 
Prismasid võib eristada ka nende põhjade kuju järgi. Kui prisma põhi on "n"-nurk, siis nimetatakse prismat "n"-nurkseks prismaks. Vastavalt räägitakse kolmnurksest prismast, nelinurksest prismast jne. Prismat, mille põhjaks on korrapärane hulknurk, nimetatakse korrapäraseks prismaks.
Rööptahukas on nelinurkne prisma, mille põhjaks on rööpkülik. Risttahukas on nelinurkne püstprisma, mille põhjaks on ristkülik.
Pindala.
Prisma (kogu)pindala "S" on külgpindala "S""k" ja põhitahkude pindala summa
formula_1
kus külgpindala avaldub põhja ümbermõõdu "P" ja prisma kõrguse "h" korrutisena:
formula_2
Prisma "kõrguseks" nimetatakse selle põhjade vahelist kaugust.
Ruumala.
Prisma ruumala on selle põhja pindala ja prisma kõrguse korrutis:
formula_3
Üldkogum

Üldkogum (ka populatsioon, lähtekogum, totaalkogum) on statistikas looduse või ühiskonna objektide hulk, mille kohta soovitakse teha järeldusi teda esindava valimi ehk väljavõtukogumi põhjal. Valimit, mis langeb kokku üldkogumiga, nimetatakse kõikseks valimiks.
Kõverjoon

Kõverjoon on joon, mis ei ole sirgjoon või selle osa. 
Näiteks ringjoon on kinnine kõverjoon.
Maagiline ruut

Maagiline ruut ehk võluruut on ruudukujuline arvude tabel, mille igas reas, igas veerus ja mõlemal diagonaalil olevate naturaalarvude summa on võrdne.
Mall (joonestusvahend)

Mall on mõõteriist, mis peamiselt on valmistatud plastist või läbipaistvast klaasist, et mõõta nurkasid kraadides või radiaanides. Mall koosneb joonlauast ja poolkaarest, mille järgi on võimalik määrata nurka või mõõdetava objekti pikkust. Enamiku mallide skaalad ulatuvad 0–180 kraadini. 
Mallid on kasutuses mehaanilistel ja insenerialadel, kuid peamiselt matemaatikatundides koolides.
Cofidis (jalgrattameeskond)

Cofidis Solutions Crédits (UCI kood: COF) on Prantsuse elukutseliste jalgratta maanteesõidu meeskond. 
Meeskond on asutatud 1997. aastal.
Meeskonna staatus aastate jooksul oli järgmine:
Alates 2018. aastast peadirektoriks on Cédric Vasseur.
Matemaatiline statistika

Matemaatiline statistika on matemaatika haru, mis käsitleb statistiliste andmete (valimi) põhjal järelduste tegemist üldkogumi kohta. 
Matemaatilise statistika teoreetiline alus on tõenäosusteooria.
Valim

Valim (ka võend, väljavõte, väljavõtukogum) on üldkogumi osa, mille järgi tehakse statistilisi järeldusi üldkogumi kohta. 
Valimit, mille põhjal saab teha matemaatiliselt usaldusväärseid järeldusi, nimetatakse esindavaks ehk representatiivseks.
Kare kellukas

Kare kellukas ("Campanula cervicaria") on kellukaliste sugukonda ja kelluka perekonda kuuluv rohttaimeliik.
Kare kellukas kasvab Põhja-, Kesk- ja Ida-Euroopas ning Siberis. Ta on introdutseeritud Minnesotasse, ent mujale Põhja-Ameerikas pole ta püsima jäänud.
Tema looduslikud kasvukohad on metsaservad, mäenõlvad, kuivad niidud ja kaldad. Hästi tunneb ta ennast seal, kus pinnast on rikutud, näiteks ale käigus või raiesmikel. Kuid samas ei talu ta tallamist ega sellega seotud pinnase mehaanilist tihendamist. Taimed kasvavad väga harvalt.
Kare kellukas on kaheaastane või püsik, kõrgusega 30–100 cm. Taime vars on kandiline ja tugev, läbimõõduga 3-5 mm. Alumised lehed on 15–20 cm pikad ja erinevalt kerakellukast pikliksüstjad või süstjad, ülemised lehed on lineaalsüstjad ja varreümbrised.
Vars ja lehed on tihedalt karekarvased. Õied on helesinised, umbes 1–2 cm pikad ja paiknevad männasjates õisikutes ülemiste lehtede kaenaldes. Tupp on karedakarvane ja lühikeste tipmetega.
Õis on kelluka kujuga. Niihästi kroonlehti kui tolmukaid on 5. Õietupp koosneb samuti 5 tömbist ja munajast tupplehest. Emakas on kolmeks jagunenud suudmega ja alumise sigimikuga. Vili on kolmest pesast koosnev püstine kupar.
Kare kellukas ei ole Eestis sage; teda leidub teeservadel, metsasihtidel, kinkudel ja puisniitudel.
Kare kellukas on meetaim. Seda võib kasutada ka söödaks veistele ja hobustele.